নারী আসনের কোটার ব্যাপারে কথা উঠেছে অনেক কারণেই। একটি কারণ তাদের নির্বাচনের পন্থা বা প্রক্রিয়া। সংবিধানের নির্দেশনা হলো, এসব নারী এমপিকে নির্বাচিত করবেন জনগণের ভোটে নির্বাচিত হয়ে আসা এমপিরা। কিন্তু বাস্তবে কখনো, কোনো পর্যায়েই পৃথকভাবে ভোটের আয়োজন করা হয়নি। বিষয়টি শুরু থেকেই ক্ষমতাসীন দলের নিয়ন্ত্রণে চলে গেছে। যখন যে দল ক্ষমতায় থাকে তখন সে দলের মনোনীত নারীরাই কেবল সংরক্ষিত আসনে এমপি হওয়ার সুযোগ পান। এখনো সে ব্যবস্থাই চলছে।